Broj: 03.2.3.1-50-81853-6/24

Sarajevo, 30.09.2024. godine

U skladu sa članom 20a. st. (1) i (2) Zakona o radu („Službene novine F BiH“ br. 26/16, 89/18 i 44/22) i članom 4. Uredbe o postupku prijema u radni odnos u javnom sektoru u Federaciji BiH („Službene novine F BiH“ broj: 13/19, 9/21 i 53/21), na osnovu člana 40. Priloga 1. Pravilnika o radu Dioničkog društva BH Telecom Sarajevo broj: 00.1-14-83950-1/22, 00.1-14-24850-3/23, 00.1-14-34495/23, 00.1-14-4411/24, 00.1-14-32878-2/24, 00.1-14-68904/24 i 00.1-14-68904-3/24, te u skladu sa tačkom II Odluke objavljivanju javnog oglasa za prijem u radni odnos, broj: 03.2.3.2-45-81853/24 od 30.09.2024. godine, nakon pribavljene saglasnosti Federalnog ministarstva prometa i komunikacija, broj: 07/1-45-1060/24 od 12.07.2024. godine, vršilac dužnosti izvršnog direktora Izvršne direkcije za pravne poslove, upravljanje organizacijom i ljudskim resursima, objavljuje

**J A V N I O G L A S**

za prijem radnika u radni odnos u Direkciji Brčko Dioničkog društva BH Telecom Sarajevo, na neodređeno vrijeme, sa mjestom rada u Brčko Distriktu, na radnom mjestu kako slijedi:

**- 30.Stručni saradnik, VSS** **– 1 (jedan) izvršilac** u Odjeljenju za tehničku podršku, uz probni rad u trajanju do 6 (šest) mjeseci.

**Kratak opis poslova:**

1. Učestvuje u realizaciji projekata u domenu Službe.

2. Vodi investicione projekte iz domena Službe.

3. Vrši evaluaciju dinamike i budžeta za dodjeljene investicione projekte u fazi planiranja.

4. Može da učestvuje u aktivnostima izrade obrazloženja investicionih odluka za dodjeljene projekte u okviru Službe.

5. Učestvuje u radu komisija na nivou Društva u koje je imenovan.

6. Može da učestvuje u sačinjavanju nabavnih zahtjeva za dodjeljene projekte u okviru Službe.

7. Prati dinamiku realizacije dodjeljenih projekata uz inicijalizaciju potrebnih korektivnih mjera u slučaju narušavanja budžeta ili dinamike projekta u okviru Službe.

8. Upravlja investicionim materialom za dodjeljenje projekte.

9. Po potrebi vrši administriranje projekata u SAP sistemu.

10. Sačinjava periodične izvještaje o radu po nalogu neposrednog rukovodioca.

**I Opšti uslovi:**

* da je kandidat državljanin Bosne i Hercegovine,
* da ima opštu zdravstvenu sposobnost za obavljanje poslova navedenog radnog mjesta (samo kandidat koji bude izabran dužan je da u roku od 5 (pet) dana od dana konačnosti Odluke o prijemu u radni odnos, dostavi ljekarsko uvjerenje o zdravstvenoj sposobnosti, kao dokaz da njegovo zdravstveno stanje i psihofizičke sposobnosti odgovaraju uslovima radnog mjesta, koje nije starije od 3 (tri) mjeseca).

**II Posebni uslovi**

1. VSS (VII stepen stručne spreme ili visoko obrazovanje prvog ili drugog ciklusa stečeno po Bolonjskom sistemu studiranja sa 240 ECTS bodova u istoj struci), sa završenim: Mašinskim fakultetom, Arhitektonskim fakultetom, Građevinskim fakultetom.
2. minimalno 12 mjeseci radnog iskustva, nakon sticanja potrebne stručne spreme.
3. položen vozački ispit “B” kategorije.

**III Način prijave**:

**Kandidat je dužan dostaviti svojeručno potpisanu prijavu**.

Uz prijavu se **obavezno** dostavlja original ili ovjerena kopija sljedećih dokaza:

* Diploma/diplome o sticanju stručne spreme,
* Dodatak diplomi/diplomama (za kandidate koji su završili studij po bolonjskom sistemu studiranja),

Kandidati koji su završili I ciklus studija u trajanju od 6 (šest) semestara po Bolonjskom sistemu studiranja i stekli 180

ECTS bodova dužni su dostaviti diplome i dodatke diplomama za I i II ciklus studija u istoj struci,

Kandidati koji su u toku trajanja I ciklusa studija po Bolonjskom sistemu studiranja stekli 240 ECTS bodova, nisu dužni dostaviti diplomu i dodatak diplomi za II ciklus studija,

* Uvjerenje o državljanstvu (**ne starije od šest mjeseci**),
* Dokaz o položenom vozačkom ispitu „B“ kategorije,
* Uvjerenje nadležne porezne uprave ili uvjerenje nadležne institucije za penzijsko i invalidsko osiguranje sa pregledom historije osiguranja za osiguranika, koje obavezno treba da sadrži dešifraciju stručne spreme, kao i precizan period trajanja osiguranja u traženom stepenu stručne spreme, kao dokaz o posjedovanju radnog iskustva u trajanju utvrđenom ovim oglasom,

Ukoliko Uvjerenje o osiguranju Porezne uprave ne sadrži podatak o prestanku osiguranja, kandidat je obavezan uz isto dostaviti potvrdu Porezne uprave da se još uvijek nalazi u radnom odnosu kod tog poslodavca na zahtijevanom stepenu stručne spreme (potvrda o statusu).

**Poželjno je da kandidat uz svojeručno potpisanu prijavu, dostavi i svoju biografiju (CV).**

**NAPOMENA I**

U slučaju da u toku postupka izbora kandidata za prijem u radni odnos, neki od kandidata ostvare jednak broj bodova, prednost pri zapošljavanju pod jednakim uvjetima u skladu sa Zakonom o pravima boraca i članovima njihovih porodica („Sl. novine FBiH“, br. 33/2004, 56/2005, 70/2007, 9/2027 i 29/2022) imat će kandidat koji ima svojstvo demobiliziranog branioca, člana porodice demobiliziranog branioca, djeteta šehida – poginulog branioca, umrlog ratnog vojnog invalida, ili umrlog dobitnika ratnog priznanja i odlikovanja.

Prednost pri zapošljavanju pod jednakim uvjetima kandidat ostvaruje, samo ukoliko pored opštih i posebnih uslova javnog oglasa, ispunjava i sljedeće:  
– da je nezaposleno lice i  
– da je demobilizirani branilac ili član njegove porodice, ili da je dijete šehida – poginulog branioca, umrlog ratnog vojnog invalida ili umrlog dobitnika ratnog priznanja i odlikovanja.

Prednost pri zapošljavanju pod jednakim uvjetima kandidati dokazuju dostavljanjem sljedećih dokaza:  
– Uvjerenje o statusu nezaposlenog lica izdato od nadležnog organa za vođenje evidencije o nezaposlenim licima, ne starije od 15 dana od dana izdavanja i  
– Rješenje/uvjerenje nadležnog organa o priznavanju svojstva demobiliziranog branioca, člana porodice demobiliziranog branioca, svojstva djeteta šehida-poginulog branioca, umrlog ratnog vojnog invalida ili umrlog dobitnika ratnog priznanja i odlikovanja.

**NAPOMENA II**

1. **Prijava kandidata koja ne bude sadržavala sve dokaze zahtijevane javnim oglasom odbacit će se kao nepotpuna.**
2. **Neblagovremene, neuredne, nepotpune prijave neće se uzeti u razmatranje.**
3. **Sa kandidatima čije prijave budu blagovremene, uredne i potpune održat će se pismeni i usmeni ispit, a**

**Komisija Planom rada može predvidjeti održavanje i praktičnog ispita, o čemu će kandidati biti blagovremeno obaviješteni.**

1. **Kandidati koji se ne odazovu/ne pristupe svim ispitima koji su predviđeni Planom rada Komisije, gube pravo na učešće u daljem postupku izbora kandidata.**

**IV**

Rok za podnošenje prijava na ovaj javni oglas je do **10.10.2024. godine**

Prijave sa dokazima o ispunjavanju uslova traženih javnim oglasom, dostavljaju se u zatvorenoj koverti neposredno na protokol Dioničkog društva BH Telecom Sarajevo ili putem pošte na adresu:

**Dioničko društvo BH Telecom Sarajevo**

**Direkcija Brčko**

**Sa naznakom ''Prijava na javni oglas za radno mjesto**

**30. Stručni saradnik - ne otvarati''**

**ul. Bulevar mira 1/A**

**76 120 Brčko Distrikt**

Dokumentacija priložena uz prijavu će se čuvati 1 (jednu) godinu nakon izvršenog izbora kandidata (u slučaju sudskog spora, dok traje spor), te istu kandidat može, uz prethodno podneseni zahtjev, preuzeti na protokolu Dioničkog društva BH Telecom Sarajevo nakon okončanja javnog oglasa. Zahtjev za izuzimanje dokumentacije kandidat može podnijeti u roku od 1 (jedne) godine od dana izbora kandidata, putem protokola Dioničkog društva BH Telecom Sarajevo na naprijed navedenoj adresi, nakon čega će dostavljena dokumentacija biti uništena.

Neuredne, nepotpune i neblagovremene prijave neće se uzeti u razmatranje.

Dioničko društvo BH Telecom Sarajevo će lične podatke kandidata dostavljene u prijavi i prijavnoj dokumentaciji obrađivati u svrhu provođenja postupka prijema novog radnika.

Upute za apliciranje na javne oglase u Dioničkom društvu BH Telecom Sarajevo možete naći na sljedećem linku: <https://www.bhtelecom.ba/karijera/>.

p.o. vršilac dužnosti

IZVRŠNI DIREKTOR

Damir Čauš